PUČKO OTVORENO UČILIŠTE – UNIVERSITÀ POPOLARE APERTA

“VODNJAN-DIGNANO”

Portarol 31

52215 VODNJAN-DIGNANO

KLASA: 112-02/24-02/1

URBROJ: 2163-10-2-24-1

Vodnjan – Dignano, 8. svibnja 2024.

Na temelju članka 34. Statuta Pučkog otvorenog učilišta – Università popolare aperta “Vodnjan-Dignano” i članka 1. Pravilnika o izmjeni i dopuni Pravilnika o radu, Klasa: 011-03/24-02/03, Urbroj: 2163-10-2-24-1, Upravno vijeće Pučkog otvorenog učilišta – Università popolare aperta “Vodnjan-Dignano” raspisuje

**NATJEČAJ**

**za zasnivanje radnog odnosa na neodređeno puno radno vrijeme**

**Jedan (1) izvršitelj/ica za obavljanje poslova radnog mjesta**

**ANDRAGOŠKI VODITELJ/ICA (M/Ž)**

**UVJETI:**

-završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili cjelovita kvalifikacija završenog studijskog programa s područja andragogije

- najmanje četiri godine radnog iskustva na odgojno-obrazovnim poslovima u ustanovama u sustavu odgoja i obrazovanja

- poznavanje hrvatskog i talijanskog jezika u govoru i pismu

- poznavanje još jednog svjetskog jezika (poželjno engleskog)

- poznavanje uredskih programa Microsoft Word, Excel, PowerPoint, Outlook

- vozačka dozvola B kategorije

Opis poslova:

- obavlja stručno - razvojne poslove u skladu sa zahtjevima struke i pozitivnim

propisima te obavlja druge poslove na unapređenju i razvoju obrazovne djelatnosti

ustanove, a prema potrebi i neposredan obrazovni rad s polaznicima i pristupnicima

iz područja svoje struke

- organizira cjelokupni proces obrazovanja i vrednovanja

- usmjerava polaznike u odabiru programa obrazovanja i programa vrednovanja

- vrši upis polaznika u program obrazovanja i pristupnika u program vrednovanja

- definira način izvođenja nastave, kvalitetu poučavanja i vrednovanja

- zadužen je za ostvarivanje prava i obveza polaznika, kao i praćenje rezultata

vrednovanja polaznika programa obrazovanja odraslih

- izrađuje programe obrazovanja ili programe vrednovanja koje predlaže ustanova

- provodi programe vrednovanja sukladno načelima Zakona o obrazovanju odraslih

- vrši poslove vezane uz profesionalno usmjeravanje i razvoj karijere polaznika koji

uključuju savjetodavnu pomoć i podršku u pronalaženju programa obrazovanja i

programa vrednovanja

- vodi propisanu andragošku dokumentaciju, kao i propisane evidencije

- izdaje javne isprave

- sudjeluje u izradi Godišnjeg plana rada sukladno Zakonu o obrazovanju odraslih, te

Zakonu o srednjem školstvu za sve obrazovne programe

- prikuplja, vodi i arhivira andragošku dokumentaciju

- izrađuje raspored skupnih i individualnih konzultacija i kalendara rada za svaki

program

- samostalno izrađuje programe osposobljavanja i neformalnih programa

- priprema materijale za ažuriranje mrežnih stranica iz područja svoje djelatnosti

- organizira i provodi sve tečajeve u skladu sa programskim zadacima

- predlaže nove programe

- organizira i koordinira realizaciju programa i odgovara za kvalitetu istih

- zaprima usmene, telefonske i prijave putem e-maila za upise u obrazovne

programe Učilišta

- provodi anketiranje svih polaznika te vrši analizu prikupljenih podataka

- dogovara sve poslove s vanjskim suradnicima i polaznicima programa

- priprema i dostavlja ravnatelju pisano godišnje Izvješće o radu (o realiziranim programima) s financijskim pokazateljima poslovanja

- zamjenjuje odsutnog djelatnika

- obavlja ostale poslove po nalogu ravnatelja

**Kandidati/kinje uz vlastoručno potpisanu prijavu na natječaj koja mora sadržavati osobne podatke podnositelja prijave (ime i prezime, adresa stanovanja, kontakt telefon/mobitel, e-mail adresa) prilažu:**

- životopis

- dokaz o državljanstvu Republike Hrvatske (preslika Domovnice ili osobne iskaznice)

- dokaz o stečenoj stručnoj spremi (preslika diplome)

- elektronički zapis, odnosno preslika potvrde o podacima evidentiranim u matičnoj evidenciji Hrvatskog zavoda za mirovinsko osiguranje (ne stariji od dana objave natječaja) i presliku ugovora o radu iz koje je vidljivo da je najmanje četiri godine obavljao/la odgojno-obrazovne poslove u ustanovama u sustavu odgoja i obrazovanja

- uvjerenje da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz čl. 19. Zakona o obrazovanju odraslih (ne starije od 3 mjeseca od dana objave natječaja)

- dokaz o poznavanju hrvatskog i talijanskog jezika (uvjerenje ili potvrda ili vlastoručno potpisana izjava)

- dokaz o poznavanju engleskog jezika (uvjerenje ili potvrda, ili vlastoručno potpisana izjava)

- dokaz o poznavanju uredskih programa (uvjerenje ili potvrda, ili vlastoručno potpisana izjava)

- preslika vozačke dozvole

Tražena dokumentacija dostavlja se u neovjerenoj preslici. Izabrani kandidat/kinja dužan/na je prije sklapanja ugovora o radu dostaviti izvornike dokumenata na uvid.

Urednom prijavom na natječaj smatra se prijava koja sadrži sve podatke i priloge navedene u natječaju.

**Nepravodobne i nepotpune prijave neće se razmatrati. Osoba koja nije podnijela pravodobnu i urednu prijavu ili ne ispunjava formalne uvjete iz natječaja ne smatra se kandidatom/kinjom prijavljenim/om na natječaj.**

Sukladno čl. 13. st. 2. Zakona o ravnopravnosti spolova (NN 82/08, 69/17), na natječaj se mogu javiti osobe oba spola.

Kandidat/kinja koji/a se poziva na pravo prednosti pri zapošljavanju prema posebnom zakonu, odnosno prema čl. 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21, 156/23), čl. 48. f Zakona o zaštiti vojnih i civilnih invalida rata (NN 33/92, 57 /92, 77 /92, 27/93, 58/93, 02/94, 76/94, 108/95, 108/96, 82/01, 103/03, 148/13 i 98/19) i čl. 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 32/20) dužan/na je u prijavi na natječaj pozvati se na to pravo i uz gore navedene dokaze o ispunjavanju uvjeta natječaja priložiti i dokaz/e o ostvarivanju prava prednosti na koje se poziva, a prednost u odnosu na ostale kandidate/kinje ostvaruje samo pod jednakim uvjetima.

Kandidat/kinja koji/a se poziva na pravo prednosti pri zapošljavanju prema čl. 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21, 156/23) pored dokaza o ispunjavanju uvjeta natječaja dužan/na je uz prijavu priložiti i sve potrebne dokaze za ostvarivanje prava prednosti pri zapošljavanju dostupne na poveznici Ministarstva hrvatskih branitelja:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Kandidat/kinja koji/a se poziva na pravo prednosti pri zapošljavanju na temelju Zakona o civilnim stradalnicima iz Domovinskog rata (Narodne novine broj 84/21.), dužna je, osim dokaza o ispunjavanju traženih uvjeta natječaja, dostaviti sve dokaze iz članka 49. Zakona o civilnim stradalnicima iz Domovinskog rata.

Poveznica:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat/kinja koji/a se poziva na pravo prednosti pri zapošljavanju sukladno čl. 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 32/20) uz prijavu na javni natječaj dužan/na je osim dokaza o ispunjavanju traženih uvjeta priložiti i dokaz o invaliditetu. Dokazom o invaliditetu smatraju se javne isprave na temelju kojih se osoba može upisati u očevidnik zaposlenih osoba s invaliditetom iz čl. 13. gore navedenog Zakona.

Osobni podaci podnositelja/ice prijave će se, sukladno općoj uredbi o zaštiti podataka (GDPR) i Zakonu o provedbi opće uredbe o zaštiti podataka (NN br. "42/18") obraditi isključivo za potrebe provedbe ovog natječajnog postupka.

Kandidati/kinje prijavom na natječaj daju privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka.

Kandidati/kinje mogu u svakom trenutku bez objašnjenja odustati od dane privole i zatražiti prestanak aktivnosti obrade osobnih podataka, o čemu će mu se izdati potvrda.

Sa kandidatima/kinjama koji zadovoljavaju uvjete natječaja obavit će se razgovor i po potrebi provjera dodatnih znanja i vještina. O obliku vrednovanja te o vremenu i mjestu provedbe istog kandidati koji su podnijeli pravodobnu i urednu prijavu te koji ispunjavaju formalne uvjete iz natječaja biti će obavješteni po isteku roka za zaprimanje prijava.

Rok za podnošenje pisanih prijava na natječaj je 8 (osam) dana od dana objave natječaja u Narodnim novinama, u javnim glasilima, na mrežnim stranicama Hrvatskog zavoda za zapošljavanje te na web stranici Pučkog otvorenog učilišta - Università popolare aperta “Vodnjan-Dignano”.

Prijave na natječaj s dokazima o ispunjavanju uvjeta šalju se na adresu: **PUČKO OTVORENO UČILIŠTE – UNIVERSITÀ POPOLARE APERTA “VODNJAN-DIGNANO”, NATJEČAJ ZA ANDRAGOŠKOG VODITELJA – NE OTVARAJ, Portarol 31, 52215 Vodnjan**.

O rezultatima natječaja kandidati/kandidatkinje bit će pisano obaviješteni u roku od 30 dana od dana isteka roka za podnošenje prijava.

POU-UPA “Vodnjan-Dignano” zadržava pravo poništenja ovog natječaja bez posebnog obrazloženja.

 Upravno vijeće

Pučkog otvorenog učilišta – Università popolare aperta

 “Vodnjan-Dignano”